Lielā iela (Jelgava)

Lielā iela ir Jelgavas galvenā iela, kas sākas Pārlielupē kā Rīgas ielas turpinājums krustojumā ar Brīvības bulvāri, šķērso Lielupes un Driksas tiltus un pilsētas centru gar Hercoga Jēkaba laukumu, beidzoties krustojumā ar Dobeles šoseju.

Otrā pasaules kara 1944. gada kaujā par Jelgavu ielas apbūve tika smagi izpostīta un pēc kara, atskaitot atsevišķas ēkas, tikpat kā nav atjaunota, tāpēc mūsdienās to veido gandrīz vienīgi Latvijas PSR laikā celtas ēkas. Lielajā ielā 2 atrodas Latvijas Biozinātņu un tehnoloģiju universitātes galvenā ēka, Lielajā ielā 6 — viesnīca "Jelgava", Lielajā ielā 11 — Jelgavas pilsētas dome, Lielajā ielā 22a — Jelgavas Svētās Annas evaņģēliski luteriskā baznīca.

 Vēsture 
Lielās ielas nosaukums () atrodams jau 17. gadsimta Jelgavas kartēs.
Pēc Ulmaņa apvērsuma tā bija pārdēvēta par Vadoņa ielu, pievienojot Pils ielu (), kas pirms turpinājās no Tirgus laukuma līdz Jelgavas pilij. Pēc Latvijas okupācijas 1940. gada 2. augustā to pārdēvēja par Staļina ielu, 1941. gada 14. jūlijā par Hermaņa Gēringa ielu (Hermann-Göring-Straße).
Pēckara gados atjaunoja Lielās ielas nosaukumu, bet 1960. gada 6. aprīlī pārdēvēja par Ļeņina prospektu, atdalot Vecpilsētas ielu.

Trešās Atmodas laikā 1990. gada 26. aprīlī tā atguva Lielās ielas nosaukumu.Jelgavas ielas

 Ievērojamas celtnes 
 LBTU 1. dienesta viesnīca, Lielā iela 1
 Latvijas Biozinātņu un tehnoloģiju universitātes galvenā ēka, Lielā iela 2
 Viesnīca "Jelgava", Lielā iela 6
 Jelgavas pilsētas dome, Lielā iela 11
 LBTU 7. dienesta viesnīca, Lielā iela 17
 LBTU 8. dienesta viesnīca, Lielā iela 19
 Jelgavas Svētās Annas evaņģēliski luteriskā baznīca, Lielā iela 22a

 Ielu savienojumi 
Lielā iela ir savienota ar šādām ielām:

 Brīvības bulvāris;
 Cukura iela;
 Pilssalas iela;
 Jāņa Čakstes bulvāris;
 Uzvaras iela;
 Akadēmijas iela;
 Katoļu iela;
 Pasta iela;
 Mātera iela;
 Pētera iela;
 Pulkveža Brieža iela;
 Pulkveža Oskara Kalpaka iela;
 Jāņa Asara iela;
 Krišjāņa Barona iela;
 Dambja iela;
 Mazā Dambja iela;
 Māras iela;
 Dobeles šoseja.

 Atsauces 

 Ārējās saites 
 Lielā iela Jelgavā. Jelgavas pilsētas bibliotēka. 2014. gada 9. jūlijs.

Kategorija:Ielas Jelgavā